|  |
| --- |
|  |
|  |

Regler for bruk av iPad

Hensikten med å innføre iPad som digitalt verktøy i Sømnaskolen kan forankres i LK20.

*I digitaliseringsstrategien for grunnopplæring er det et mål om pedagogisk bruk av IKT. Elevene skal utvikle digitale ferdigheter som å innhente og behandle informasjon, være kreativ og skapende med digitale ressurser og å kommunisere med andre i digitale omgivelser. Videre innebærer det å kunne bruke digitale ressurser hensiktsmessig og forsvarlig for å løse praktiske oppgaver. Digitale ferdigheter innebærer også å utvikle digital dømmekraft ved å tilegne seg kunnskap og gode strategier for nettbruk. Pedagogisk bruk av IKT gjør det mulig å tilpasse undervisningen til elevenes behov.*

*Udir.no/LK20*

REGLER FOR BRUK AV IPAD I SØMNASKOLEN

* Det er lærer som definerer hvilke apper/medier/nettsider som skal brukes, og når.
* iPaden og tilknyttet utstyr er skolens eiendom og skal behandles etter de regler for bruk som skolen definerer.
* iPaden skal alltid være inne i beskyttelsesdekslet enten du er på skolen eller hjemme.
* Det er aldri lov å ta bilder eller video av medelever eller ansatte uten tillatelse fra lærer og den/de det tas bilde av.
* iPaden skal ikke lånes ut til andre.
* iPaden skal alltid være fullt oppladet ved skoledagens start.
* Mat og drikke holdes unna iPaden.
* Når iPaden ikke er i bruk i undervisningen skal den være lukket på pulten, i skapet eller i sekken, også i SFO-tiden.
* Det er ikke tillatt å installere andre apper/spill enn det skolen har bestemt. Dette i henhold til personvernreglene (GDPR).
* Det er ikke tillatt å lage egen kode/passord på iPaden.
* iPaden skal leveres inn på skolen før ferier.

BRUKSOMRÅDER

* iPaden skal kun brukes til skolearbeid i skoletiden.
* iPaden kan ikke brukes før skolestart, i friminutt eller i SFO tid med unntak av på leksetid.
* iPaden skal alltid ligge i sekken på vei til og fra skolen.

INTERNETT

* Det er kun tillatt å gå til nettsteder som har med skolearbeidet å gjøre.
* Det er ikke tillatt å være på sosiale medier som Facebook, Instragram, Twitter, Biip, Myspace, tik-tok, youtube, blogger, mfl. unntatt i tilfeller der dette er del av undervisningen.

KONSEKVENSER VED BRUDD PÅ REGLENE

* Det vil bli gitt advarsel jmf Reglement for orden og oppførsel.
* iPaden kan bli inndratt for videre bruk i timen, eller resten av skoledagen. Ved gjentagende brudd på reglene, kan iPad inndras for lengre perioder.
* Ikke godkjente installerte apper vil bli slettet uten varsel.

ERSTATNINGSANSVAR

* Ved skade på iPad og/eller deksel/tastatur, må det fylles ut en skademelding. Skjema ligger på kommunens hjemmeside under skole, eller fås ved henvendelse til skolen.

|  |  |  |
| --- | --- | --- |
| Elevens underskrift/dato | Foresattes underskrift/dato | Kull |
|  |  |  |
| For Sømna kommune: Lise Bjøru, Rektor. |